
„NAŢIONAL“. ŞI „NAȚIONALIST“ 


In nrii 66—68 aï „Deșteptării d. Ge- 
orge Tofan din Suceava ocupîndu-se de 
broșura mea „Eminescu şi Coșbuc“, în- 
terpretează greşit capitolul „Momentul 
național“, cînd îmi reproșează că nu 
recunosc naționalismul lui Eminescu, și 
și că aș avea cu totul altă părere dacă 
cercetarea mea s'ar fi estins şi asupra 
„Posthumelor“. 

Premiţind ceea-ce recunoşteam și în 
prefața broşurei mele, că adecă „Postu- 
mele“ ni-l presintă pe Eminescu în lu- 
mină cu totul noauă, trebue să lămuresc 
ceea-ce opuneam în capitolul amintit. 

N'am tras la îndoială naționalismul 
lui Eminescu. lată ce am scris d. e. la 
pag. 102, apreţiind „Doina“. 

Cînd Eminescu şi-a cetit „Doina“ 
într'o intrunire a „Junimei“ cei de faţă l-au 
îmbrățișat cu toții. Intr'adevăr aceasta 
poesie e de ajuns să-l ridice de-asupra 
naționalismului lui Alexandri și a lui 
Murășanu. Filosoful sceptic, care nu crede 
în nimic, și nu are nici cea mai mică 
forţă de resistenţă la aparență — în fond 
are o inimă aşa de sensibilă, o dragoste 
de neam așa de adîncă. Sufletul lui mare, 
scîrbit de frasele sforăitoare ale epi- 
gonilor, vinători de ieftină glorie, re- 
mîne, în aparență, indifrent la ori-ce 
manifestaţie de caracter național, pentru 


ca în adincul inimii sale, iubească cu 
atât mai mult pe acest popor viguros şi 
nenorocit, pe care străinii îl store pînă 
la măduvă, iar al lui îl înșală, folosin- 
du-l drept mijloc pentru înălţarea lor 
personală“. 

Cred că am vorbit destul de limpede. 

Alt-ceva spuneam eu însă acolo. Am 
făcut adecă deosebire între „naţional“ 
Şi „naţionalist“. 

Coşbuc poetul poporului e nafional; 
Eminescu, poetul clasei culte, e națio- 
nalist. 

„Poetul-ţăran (pag. 103) este prea 
național in toate fibrele lui, decît să mai 
aibă nevoie a fi şi naţionalist. Numai 
intelgența e naționalistă.  Crescuţi în 
străinătate, indopaţi de teorii şi de artă 
străină, ne apropriem fără să ne dăm 
seama atitea idei şi atitea sentimente 
străine, încît reîntorşi in sinul poporului, 
constatăm cu mirare, cît de mult ne-am 
indepărtat de dinsul ne evocă adevăra- 
tele nostre sentimente sentimente 
peste cari rafineria străinismelor îşi 
aruncase deja vălul — ne prinde aşa'o 
dragoste pentru poporul din al cărui 
sin ne-am ridicat, pentru ca să-l dăm 
aproape uitarii, indată-ce ne-au crescut 
aripile . . . 

„Naționalismul poporului este orga- 

nic... nationalismul inteliginții are însă 
și genesa sa artificială...“ 

Eminescu e naționalist. Volumele mai 
noauă contribue întrua arăta in mai 
plină lumină aceasta insuşire a poetului, 
fără a ne putea insă clătina convingerea, 
că adecă Eminescu nu este un poet 
naţional. 

Alt-cum stăm cu Coşbuc. Coşbuc a 
fost cel mai naţional poet al nostru. 
Bineinţeles : a fost! In poesiile lui Coş- 
buc al nostru nu vom afla nici-cînd, 
Ode pe tema naţionalismului. „Fără in- 
doială poporul își cîntă cu multă dra- 
goste eroii şi eveminentele mai insem- 
nate (pag. 103), dar în toate aceste 
creaţii nota epică este predominantă 
(balade) fără a insista asupra sentimen- 
tului național, care pentru popor este 
un lucru de sine inţeles“. (p. 105). 

D. Gherea însă a spus un mare ade- 
văr, cînd își esprima îndoiala asupra 
viitoarei sorți a poetului-țăran ajuns in 
capitală. 

Şi iată că azi, abia după un deceniu 
Coşbuc nu mai e naţional, ci s'a făcut 
„naţionalist“ de-a binele. 

Creaţiile lui din popor nu mai sînt 
aşa pline de vigoare, nu mai au puterea 
sugestivă de odată. 

Coşbuc însuși se plingea în o vreme, 
că miseria îl sileşte să făurească „Ode“. 
Acum, că soartea i s'a intors spre bine, 
am vrea să ştim, ce lipsă e să publice 
„Albina“ de pildă, aproape in fie-care 
număr cîte o poesie „patriotică“ cu 
semnatura lui Coşbuc ? Pentru a rima 
cite-va fraze patriotice nu e nevoe să 
recurgi de-a dreptul la Coşbuc, nici 
chiar pe motivul că „cei mai de seamă 
scriitori ai nostri au pornit, de un timp 
ncoace un fel de operă de salvare“.!) 

Talente technice avem aşa de multe 
astă-zi, jertfească-i pe aceștia trebuinţe- 
lor poporului, căci literatura şi așa nu 
le are grija; dar este o greșală de ne- 
iertat să  jertfesci (chiar şi pentru un 
scop așa de frumos) talentul unui Coş- 
buc, cînd el aparţine fericiţilor „rari 
nantes“, ce răsar poate numai odată în 
veac, de-asupra vălmășagului mediocri- 
tăților. 

AL. Ciura. 

1) Sămănătorul, nr. 25. 


So o a 


Osana. 


Ca cerul ochilor albastrii 
CO siint sa pogorit spre mine, 
Si lumea mi-e mai drag acuma 


Car gîndurile mai senine. 


A 

Ca glas îmi tremură un cîntec 
Ada osana sublim și sfint, 
intind un imn duranezeirii 


De tine draga mea le cint 


Pia în Văptura ħa salintă 
Sile dis al nopiilor de dară, 
A ochi — melancolia dulce 


A nnet rugăciuni de sară. 


Sata de clară şi nleleasă 


li-e taina sufletului täu, 


AN cA mai mult să te iubească 


N ar Și în sare — CA Yee: 
Dina. (Porneliu “TO dotanu. 

PAGINI DIN TRECUT. 


loan Inocentiu Klein. 


(12 scrisori inedite.) 
(Urmare.) 


În a treia scrisoare, cu data de 23 Septembre 
1758, episcopul Klein, adresindu-se către mi- 
nistrul Kaunitz, spune că i este foarte greu 
să-l supere de atitea ori, prin desele lui cereri, 
mai ales că nu-l obligase mai înainte prin 
vre-un serviciu din parte-i. Dar nevoia, zice el, 
nu cunoaşte limite, ea înfrînge une-ori chiar 
legea, ceea-ce cu părere de rău o vede şi la 
el.! Roagă apoi pe ministru cu toată politeţa 
cuvenită să ia dispoziţiuni referitoare la plata 
pensiunei lui de oare-ce termenul fixat? trecuse 
de mult. 

În a patra scrisoare cu data de 19 Maiu 
1759, fără preambul, episcopul spune că la 
3 Maiu în cestiunea pensiunei ce i sa aprobat 
din timpul resignaţiunei episcopatului, nu a 
primit nici un răspuns. Se teme ca să nu fi 
ofensat cum-va pe ministru, lucru care e în 
afară cu totul de intențiunea lui. De l-ar fi 
ofensat într'adevăr cum-va, îl roagă să-i treacă 
cu vederea acest lucru, atribuindu-l «non meae 
voluntati, sed potius infirmitati meae», să nu-și 
retragă ministrul bună-voința ce a arătat față 
cu el și să facă dispozițiunile referitoare la 
pensia ce aşteaptă, sau cel puțin să aibă bună- 
voința de a-l încunoştința unde să se îndrepte 
ca să se informeze. Şi cum şi cel-l'alt semestru 
s'a apropiat roagă pe ministru ca să ia dispo- 
zițiune şi cu privire la acel semestru ca să 
nu-l mai supere de atitea ori. Declaraţiunea 
ce urmează că episcopul nu are ce să zălogească 
pentru susținerea vieţii sale,* ne arată care era 
starea materială a episcopului Klein în acel timp. 

In a cincea scrisoare, cu data de 8 lulie 1761, 
episcopul, după ce spune că întîiul termen (14 
Februarie) al primirei pensiunei a trecut de mult 
şi că cel-lalt (14 August) e aproape, constrins 
de nevoie nu poate evita da nu incomoda 
pe ministru prin această scrisoare, deşi îl ştie 
ocupat în alte cestiuni foarte importante“ şi a-l 
ruga ca să-i trimeată pensiunea ca nu cum-va 


1 «Ast cum necesitas nonunquam etiam legem frangit. 
quod in me quoque dolenter experior». 
2 «Cum terminus 14 Augusti praeter icit». 


3 Sed debitam quam expecto pensionis dispositionem 
facere, vel saltem ubi pulsare et quaerere debeam me 
instruere gratiose non dedignetur; et cum jam aliud 
semestre appropinquet, pro quo etiam supplico, si pos- 
sibile fuerit, me Excelentiam Vestram toties molestem». 

4 «A quid pro vitae meae sustentationem oppignorem 
non habeo». 

5 «Necessitate adstrictus non possum evitare, quin 
Excelentiam Vestram, licet non ignorem maximis negotiis 
occupatam praesentibus incomodem». 


forţat de lipsă" să fie constrîns de-a incomoda 
pe Excelența Sa încă odată. 

A şasea scrisoare cu data de 1 Maiu 1762 
e ceva mai aspră. Se vede că episcopul amărit 
de atitea temporizări fu nevoit să schimbe tonul. 
De aceea de data aceasta scrie ministrului Kaunitz 
ca să bine-voiască a își aduce aminte ce fel 
Majestatea Sa Sacratissimă, cu vorba Sa re- 
gească, pe vremea renunțării la episcopatul lui 
de Făgăraş, l-a asigurat pe el, prin ministrul 
plenipotenţiar împărătesc de atunci pe lingă 
scaunul pontifical, de anticiparea în tot-d'a-una 
a pensioarei destinată lui cît va trăi? Roagă 
apoi pe ministru ca să dispozeze cît mai curind 
(quam primum) trimiterea pensiei. 

Scrisoarea a șaplea e din 13 Noembre acelaş 
an 1762. Episcopul, după scrisoarea de mai 
sus din 1 Maiu — tot în aceiași cestiune: în 
continua întirziere a plăţii pensioarei (pensiun- 
cula) cum o numeşte el — mai trimesese și o 
a doua scrisoare (— care nu ni sa păstrat —), 
dar fără să capete vre-un rezultat favorabil. 
Atunci el la 13 Noembre pentru a treia oară 
scrie la Viena, spunînd câ după ce nu a primit 
nimic pe cele 10 luni deja trecute, nu mai are 
cu ce să subziste mai departe căci nici ca îm- 
prumut nu mai poate găsi mai mult.? 

La această scrisoare sau mai bine zis la cele 
3 scrisori în aceiaşi cestiune, ni s'a păstrat și 
răspunsul ce i s'a dat episcopului de la curte, 
răspuns curios şi prin scurțimea şi prin motivul 
ce-l invoacă ca justificare a întirzierii plăţii pensiei 
până atunci la 20 Decembre, cînd trebuia să i 
se plătească deja jumătate la 14 Februarie şi 
cea-l'altă jumătate la 14 August, anume: motivul 
e că sa mutat colegiul cameral, par'că mutarea 
avea să ţină aproape un an, din Februarie și 
până în Decembre. 

Cum vedem dar, anul 1762 culminează în 
ceea-ce priveşte regularitatea cu care era plătit 
bietul episcop refugiat în Roma. Trebuia să 
scrie 3 scrisori şi să se roage mult, pînă ce 
în sfirșit tocmai la finea anului să i se răspundă 


T Ne indigentiâ pulsus cogar etiam alia vice Excelen- 
tiam Vestram incommodare. 

8 «Meminisse Excelentia Vestra gratiose dignietur, 
qualiter Sua Majestas Sacratissima, me tempore resig- 
nationis episcopatus tunm mei Fogarasiensis de antici- 
panda semper pensiuncula mihi ad dies vitae reservata, 
per suum ministrum tunc apud hanc aulam pontificiam 
plenipotentiarium verbo regio Clementissime assecu- 
râsse». Š 

9 «Nam praeteritis jamjam decem mensibus a quo nihil 
perceperim, non possum ulterius subsistere cum nec 


5 Pe atunc Austria era ocupată cu răsboiul 7 ani tus amplius invenire valeo», 
P Www. dâcotăimarii tă o" g 

că i se va trimite. Un an întreg aproape trecuse 
fără să i se dea ceva măcar episcopului din 
ceea-ce după tot dreptul se cuvenia să i se dea. 

Ne putem deci lesne închipui cam cum trebue 
să fi trăit şi cît de greu o va îi dus în acest 
timp episcopul. A trebuit fără îndoială să con- 
tracteze datorii ca să poată trăi. Lucrul acesta 
reiese din scrisoarea următoare. 

A opta scrisoare e cu data de 4 lunie 1763. 
Aci episcopul spune că din cauza marei întirzieri 
din anul trecut a fost silit să facă datorii, să 
se împrumute pe unde a găsit, aşa că primind 
banii şi satisfăcind pe creditori foarte puţin i a 
mai rămas! şi din această cauză e constrins 
să se adreseze din nou la ministru ca să i se 
trimeată pensia cît mai curind posibil (maturius 
quantum possibile fuerit). 

Scrisoarea a noua e cu data de 22 Octombre 
1763. Ceea-ce s'a petrecut în anul 1762, cu 
trimiterea banilor episcopului, se repetă şi în 
acest an. În scrisoarea aceasta episcopul spune 
că nu a primit nimic pe cele 9 luni deja trecute;? 
adăogînd că în acele părți aşa de mult a crescut 
preţul celor necesare pentru viaţă încît se fac 
mişcări şi revoluțiuni în popor. Spune apol că 
numai Dumnezeu singur ştie, şi îşi permite să 
o facă cunoscut și Excelenței Sale, ministrului, 
ce fel e constrîns să ducă acea viață nenorocită 
şi plină de mizerii.? Roaga apoi iar a i se tri- 
mite cît mai curînd (quam primum). 

Scrisoarea a zecea are data de 9 lunie 1764. 
Această scrisoare se deosibeşte de cele de pînă 
aci și prin acea că e cu mult mai voluminoasă, 
dar şi prin coprins, care iese oare-cum din 
cadrul celor anterioare, și atinge cu totul o altă 
cestiune, de cît acea a vecinic întîrziatei sale 
pensiuni : scrisoarea a zecea, în cîte-va cuvinte, 
e o călduroasă rugăminte pe care Klein o face 
către Kaunitz ca acesta să intervină la împără- 
teasă spre a-i acorda iertare cum şi de a-i în- 
gădui să vină la Viena. 

Ce l'a îndemnat atunci pe episcop să facă 
această intervenire ? 

Lucrul îşi găsește lesne explicația sa, dacă 
ne gîndim că succesorul său pe scaunul epis- 
eopal, Petru Paul Aron, murise deja din Februarie 
1774, aşa ca în Iunie cînd Klein, scria această 
scrisoare, ştia fără îndoială de vacanța scaunului 
episcopal. El spera deci că obţinînd iertare de 
la Curtea din Viena o să poată ajunge iarăși 
pe scaunul episcopal, la care fusese silit să 
abzică. Şi este scrisă cu multă însuflețire această 
scrisoare. Așa el începe ast-fel: «Se bucură și 


1 «Quia dicta pensio longo tempore tardaverat, hoc 
intervallo contraxeram debita, qua dein percepta, satis- 
factis creditoribus, exiguum quid mihi superfuit». 

2 «Per novem meuses jam effiuxos nihil ex mea nota 
pensione perceperim». 

3 «Solus Deus novit et benignltati Excelentiae Vestrae 
considerandum permitto, qualiter hauc aerumnosam et 
miseriis plenam vitam ducere cogar». 

saltă întreaga Europă, mai pre sus de tofi însă 
ne bucurăm și săltăm noi supușii cei mai cre- 
dincioși ai Majestăţilor Lor Sacratissime din cauza 
și cu prilejul alegerei şi încoronării ca rege al 
Romanilor a fiului Său prea iubit și al nostru 
prea blind principe, pe care rugăm din toată 
inima provedința divină să-i dea o viață foarte 
lungă şi foarte fericită și să-l facă să perpetueze 
coroana imperială în această prea strălucită casă». 
După acest exordiu episcopul se adresează către 
Kaunitz spunînd că el ştie că la atari ocaziuni 
mulți obţin multe favoruri, numai el nu, şi nu 
din altă pricină, ci numai pentru că zace, ca 
acel slăbănog, din Scriptură, la scăldătoarea 
oilor, neavînd un om, care să-l arunce la pi- 
cioarele Majestăţilor Lor.* Roagă apoi pe mi- 
nistru, ca unul ce se bucură de mare trecere 
înaintea Majestăţilor Lor ca să zică în favoarea 
lui un cuvint atît de însemnat (Santum que 
verbum dicere), să mijlocească pentru el. Epis- 
copul face apoi un pas mai departe. El cere 
ca să i se dea voie să plece din Roma şi să 
vină la Viena. Lucrul acesta îl spune el imbrăcat 
cu totul sub o altă formă şi anume sub acea 
a unei dorințe mari de-a vedea și fața Majestă- 
ților Lor.5 

Roagă apoi pe Majestăţile Lor ca să-l ierte: 
să-i arate fața împăcată;" iar dacă cred că el 
merită a fi pedepsit şi încă şi cu cel mai aspru 
biciu, el se declară că e gata să își plece cu 
umilință grumazii, să îşi acopere fața cu de- 
getele şi să nu se plingă de loc. Revenind din 
nou la Kaunitz, îl roagă iar să zică pentru el 
un cuvînt Majestăţilor Lor: Excellentia Vestra 
dicente pro me unum verbum suis Majestatibus, 
Făgădueşte în cele din urmă uitare mai ales a 
tuturor acelora, ce sau făcut în contra lui de 
fratele lui.” Aci cred că nu poate fi vorba de 
cît de oare-cari neajunsuri ce i sau făcut de 
al său frate întru Christos, episcopul Petru Paul 
Aron. Epistola termină cu rugăciunea d'a i se 
trimite pensia mai regulat ca anul trecut, mai 
ales că atunci cum spune el o mare scumpete 
se făcuse în toată Italia, com şi d'a i se da 
un răspuns favorabil la cele de mai sus. 

Răspunsul, ce i s'a dat episcopului de mi- 
nistru la scrisoarea de mai sus, ni s'a păstrat. 
EI datează din 20 Iulie 1764. Scurt şi simplu 
ministrul i spune că plecarea din Roma şi în- 


4 Enimvero aliter gaudium meum non completur, nisi 
videro et desideratissimas facies meorum Augustissi- 
morum Dominorum. 

5 «Excelentisime Domine, scio his gloriosis circum- 
stantiis multos multas obtinere gratias, solum modo in- 
dignitas mea priva est, non aliam ob causam, nisi quod 
jaceam tanquam ille infirmus ad probaticam, hominem 
non habeus, quî me ad pedes suarum Majestatem pro- 
jiciat». 

6 «Clementissimarum Majestatum vultum mihi placa- 
bilem reddat». | 

î «Oblivio nimirum eorum omnium, quar adversus 
nos a fratre nostro comissa sunt». 

toarcerea în patrie a episcopului nu i pare de 
loc a fi oportună şi că se teme cum că prin 
cererea unui ast-fel de lucru dela Curte mai 
mult o să vatăme propriile sale interese de cît 
o să le servească. 

Scrisoarea a unsprezecea a episcopului poartă 
data de 18 August 1764. Ea e o preîntimpinare 
a răspunsului de mai sus, ce i s'a trimis de 
ministru. Episcopul spune că nu atit sa rugat 
pentru întoarcerea în patrie — pentru care încă 
ar milita şi momentul și raţiuni hotăritoare şi 
motive — ci mai mult s'a rugat pentru permi- 
siunea de a veni la Curtea imperială. «Exce- 
lența Voastră spune că nu e timpul oportun, 
dacă nu acum, cînd ?» Episcopul crede că tocmai 
acum e ocaziunea bine-venită, cind toți saltă 
de bucurie cu prilejul alegerei şi incoronărei de 
rege al Romanilor a fiului prea iubit al Majestă- 
ților şi cînd diferite graţii se împart. Dacă cu 
el se face într'alt fel apoi aceasta nu provine 
decît din cauza acelora, cari mě ponegresc şi 
mě urăsc cu ură duşmănoasă. Dar cel ce se 
bucură de ruina altuia nu va rămînea ne pe- 
depsit. 

an restul scrisoarei episcopul revine iar la 
cestiunea «pensioarei». lui. Spune cum că ştie 
că pensia lui va fi neatinsă de ori-ce sarcină. 
Se vede că cei dela Viena voiau să-i mai ciu- 
pească ceva. Pe urmă spune că aceasta avea 
să i se plătească la Roma după asiguraţiunea 
regească, sau unde s'ar afla petrecînd, după 
bula papală dată lui cu privire la menţinerea 
pensiunei. Zice că chitanță de primirea banilor 
a dat regulat unde şi cînd “i-a primit; dor ca 
să trimeată chitanţă la Viena că a primit banii, 
pe cari nu i primise, aceasta nu o va face. 
Mult încercatul episcop se vede că se temea 


1 «Discessus tamen Roma, et in palriam reditus mihi 
videtur minus modo opportunus, vereorque, ne hujus 
facultatis petitio Illustrissimae et Reverendissimae Vestrae 
rebus magis posset obesse quam prodesse». 

2 «Quamvis non pro reditu inpatriam, (pro quo etiam 
non parvi momenti, nec contemptibiles rationes et motiva 
militarent sed pro muuc duntaxat ad Augustissimam 
Aulam supplicaveram», 

de mistificări. Roagă la urmă că dacă nu i se 
dă anticipativ precum s'a tratat şi s'a promis 
formal în scris, cel puţin să bine-voiască a "i-o 
trimite de aci înainte şi după termenul cuvenit 
la început, sau și mai tîrziu (posticipate). 

Scrisoarea a douâ-sprezecea şi ultima cu data 
de 12 Septembre 1764 este o felicitare pe care 
episcopul Klein o face lui Kaunitz cu ocaziunea 
ridicărei acestuia la demnitatea de principe. 

x 


Cînd cine-va cunoaște acum coprinsul acestor 
scrisori, chiar numai aşa sumar cum am făcut'o 
noi în această scurtă dare de seamă despre ele, 
i va fi lesne să desprindă punctele mai însemnate 
cari rezultă din aceste 12 scrisori și cari se 
pot reduce la cele ce urmează: Episcopul Kiein 
cît timp trebui să trăiască în Roma, după re- 
nunțarea la scaunul său episcopesc a dus'o foarte 
greu, avind să se lupte cu multe greutăţi, pro- 
venite unele din cauza șicanelor şi întirzierei 
ce se făcea cu prilejul trimiterei pensiunei, pe 
care nu rar se întîmpla să o primească după 
9 sau și 10 luni de întîrziere, altele din cauza 
suferințelor sale corporale, cari — poate — că 
erau o urmare a traiului său amărit şi din greu. 
Faţă cu o ast-fel de stare de lucruri, el era 
nemulțumit, — și nici nu se putea să fie întralt 
fel, — cu starea lui de prezent, şi doria o alta 
mai bună, un alt-fel de viitor, o iertare dela 
Curte şi la urmă poate şi o redintegrare pe 
scaunul episcopal pe care fusese silit să-l pă- 
răsească ceea-ce, cum văzurăm, a şi încercat'o 
după moartea lui Petru Paul Aron, profitînd şi 
de prilejul încoronărei lui Iosif II de împărat 
roman. Dar episcopul Klein dăduse prea mult 
de lucru ministrilor dela Curte şi supărase prea 
mult pe împărăteasa Maria Teresa, ca să mai 
poată fi vorba despre o iertare a lui. Trebui 
deci ca el să rămînă, conform voinței celor 
Atot-puternici, tot în Roma, în exil, pînă ce își 
dădu obştescul sfîrşit el care se sacrificase 
pentru o cauză sfîntă: binele bisericei şi po- 
porului său. 


Viena, Octombre 1903, 
N. Dobrescu. 

"INDOIALA SCEPTICĂ ŞI CEA 
METODICĂ (SAU CARTESIANĂ). 


Studiu filosofic de Valentin Bude. 


Suma opiniilor e un amalgam de erori şi 
adevăruri. ma 
Erorile sunt în mai mare doză; se pare, 
că ele-s elementul indispensabil din spiritul 
omenesc. E atîta nesiguranţă şi varietate în 
opinii, în cît îți vine une-ori, să nu mai crezi 
nimic şi să nu te mai 
încrezi în nimeni, 

«Ce știu eu?» zi- 
ceau cu modestie Pas- 
cal, Montaigne etc. 

«Ce nu ştiu eu?» au 
zis tot-d'a-una şi pre- 
tutindeni doctorii gravi, 
cu pretenții absurde şi 
ridicole de infalibilitate. 
Uuui astfel de doctori 
ptitem aplica epigrama: 
Discuţi orce, cu or-și-cine. 

«Eu am dreptate t» strigi cit șapte, 
Dar papa-l papă și greșeşte, 
Cu-atit mal mult un papă-lapte! 

Da, au fost indivizi, 
cari cu o "ndrăsneală 
vecină de obrăznicie 
discutau «de omni res- 
cibili». 

Cît de simpatică este 
însă «docta ignorantia» 
a lui Socrat a lui Nico- 
laus Cusanus, care a 
scris un volum cu titlul acesta, mai departe a lui 
Dubois-Reymond, cel cu discursul: Ignorabimus! 

«Atit ştiu, că nu ştiu nimic», fraza favorită 
a lui Socrat, ar parafraza-o ast-fel scepticul: 
Atît e sigur, că nimic nu-i sigur. 

Adevărul e rar, sau mai corect: foarte rar 
îl găsim pur. 

N'am spus nimic nou cu asta. 

Găsim Adevărul răspîndit în diferite doze 
la toate rasele la toate şcolile filosofice din 
toți secolii «luminaţi». 

Adevărul nu-i monopolul unui singur individ, 
fie acesta cît de genial, aibă acesta minte cît 
de cuprinzătoare şi de pătrunzătoare ! 


ZAHARIA BÂRSAN. 


E greu a izola adevărul de ingredientele, cu 
cari se află 'n aliaj. 

In resumat, s& află 'n mintea omenească 
imensă cantitate de prejudecăţi, erori, ilusii. 

Esistă incertitudine, deşi se esagerează. Ra- 
țiunea, deşi nu-i infalibilă, e totuşi capabilă 
de a concepe adevărul; 
trebue să vedem răul, 
să-l signalăm cu îndrăs- 
neală, făr' a ne pierde 
curajul şi speranţa. 

Ce-i de facut în chao- 
sul de erori? l 

Cum să ne preser- 
văm de contactul peri- 
culos al lor? Ce dietă 
să impunem spiritului 
nostru? 

E vr-un mijloc pentru 
înlăturarea şi distruge- 
rea multor opinii pe cît 
de absurde, pe atit de 
răspîndite ? 

Da, acel preţios mij- 
loc este îndoiala. 

«Sunt atitea filosofir, 
zice Descartes, ciți fi- 
losofi ; aceleiaşi prob- 
leme i se dau diferite 
soluțiuni;> nu-i în filo- 
sofie nici o chestie ne- 
contestată, deci neîndoioasă. In toate epocile filo- 
sofice, a existat o strînsă legătură între filosofie 
şi metafizică de o parte și între științe de alta. 
Mai ales sciințele noologice au fost adesea în 
rău influențate de concepţiile greşite ale unor 
mari sisteme filosofico-metafizice. 

Deci e legitimă conclusia lui Descartes: 
De omnibus dubitandum. Asta i-a fost deviza 
pentru o însemnată parte a vieţii. Cartesius, 
retras în singurătate, liber de griji şi de preo- 
cupări prozaice, medita adînc, deşi era soldat 
pe-atunci, reforma spiritului omenesc: «Locui- 
torii din Amsterdam nu mă neliniştesc nici cît 
arborii dintr'o pădure». 

El debută prin îndoială. 

Eroică fu munca lui: deslipirea cu desăvir- 
şire de prevenţii, prejudecăţi, erori, prin îndoială 
Şi examinare severă. 

Ar fi gravă confusie, de s'ar crede identică 
îndoala lui Descartes cu îndoiala sceptică a lui 
Pyrrhon, Sextus Empiricus, Aenesidem, Bayle : 
«advocatul general al scepticismului» după ex- 
presia lui Voltaire. 

Indoiala lui Descartes e metodă, care duce 
la adevăr; cea sceptică e doctrină, e sistem, 
ce pretinde a fi adevărul însuși. 

Descartes s'a 'ndoit, a examinat, a crezut 
unele lucruri, le-a respins pe altele. 

Scepticii examinau, puneau totul la *ndoială 
şi nu mai credeau nimic. Indoiala lor e o conclusie. 

După ce ai plutit pe marea îndoelii, e bine 
să ajungi în port: certitudinea, căci «e mai 
mare perfecţie a cunoaşte, decît a te îndoi». 
(v. Discours sur la mâthode). 

Descartes parcurge drumul acesta: 

1. îndoala; 2. examinarea, cercetarea; 3. 
credința,  necredința; scepticii însă parcurg 
aceleași 3 stadii, dar în sens invers. 

Cartesius a ridicat îndoiala la rangul de me- 
todă, drum spre adevăr, ceeace e foarte mult: 
«e mai importantă cercetarea decît chiar po- 
sesia adevărului». Lessing. 

Indoiala e neplăcută, penibilă, aduce în mod 
inevitabil după sine cercetarea, aceasta produce 
Ştiinţa şi în fine aceasta din urmă e o princi- 
pală causă a progresului. (Argumentarea lui 
Buckle). 

Indoiala luată drept metodă, mijloc e legitimă, 
credem noi, pe cînd a-ți propune îndoiala ca 
scop suprem, ca ultim resultat al cercetării, e 
absurd, e trist și periculos. 

«I skepsis» a lui Sextus Empiricus e polul opus 
îndoelei melodice cartesiane. Cea dintii desperă 
de putinţa de a cîştiga adevărul, cea de-a doua 
tinde spre adevăr; 

«Il skepsis» dărîmă toate cunoştinţele declarîndu- 
le nesigure, variabile, cea de-a doua îndoială 
dărîmă ce-i drept şi ea foarte multe opinii, 
dar nu pe toate, şi-apol reconstruește. Scepticii : 
Bayle, Voltaire sunt nişte Vitruvii ai ruinei, 
Descartes avea planul să distrugă mai toate 
opiniile în spiritul său, apoi să reconstruească 
totul, dar pe baze neclintite. 

Filosofia lui e cel puţin tot așa de dogma- 
tică, precum e şi aceea a altor mari filosofi. 
El a renunţat provisoriu la opinii, nu la noţi- 
uni, pe cari le conservă. Se abţinu dela jude- 
căți, credințe — deocamdată. 

Indoiala cartesiană sau metodică am putea-o 
numi dogmatică, făr-a comife o contradictio in 
adjecto. 

Examinarea şi îndoiala sunt sau ar trebui 
să fie cele două sentinele neadormite la poarta 
inteligenței, două sentinele cu menirea de a 
opri intrarea opiniilor greşite. 

«Ce nu face un bancher, pentru a examina 
banii, ce-i primeşte ?» Se 'ntreabă Epictet. 

Foloseste atîtea simțuri: vederea, pipăitul, 
anzul. Nu s& mulţumeşte a face, să sune o 
piesă odată, de două ori... 

E vorba însă de rațiunea noastră, e vorba 
de examinarea opiniilor, aici suntem leneşi, 
negligenţi, nepăsători». 

Spre a nu permite sofismelor, paralogisme- 
lor,  prejudecăţilor, ilusiilor a se strecura în 
spiritul nostru să ne 'ndoim ex professo, să 
examinăm serios, și numai după aceste ope- 
raţii prealabile să credem sau să rămînem in- 
creduli. 

Să nu luăm de bani buni or-ce ne-ar spune 
or-cine. Vom ajunge ast-fel la un dogmatism 
limitat, dar legitim şi positiv. E just, să debu- 
teze filosoful prin îndoială (provisorie) aşa făcu 
Descartes, între alții mulţi, ar fi însă trist pentru 
cugetător, să termine prin îndoiala definitivă 
şi irevocabilă, cum pretind scepticii de meserie. 

EMERIC MADÂCN. — 


TRAGEDIA OMULUI. 


Trad. de Octavian Goga. 


TABLOUL IV. 


(În Egipet. Şală mare, spațioasă. Adam tînăr, represen- 
tînd pe Faraon, stă pe tron. Lucifer ministrul lui Fa- 
raon. La distanță gardă strălucitoare. În fund sclavii 
muncesc la clădirea unei piramide, stînd subt porunca 
îngrijitorilor înarmaţi cu bice. Ziua). 


Lucifer. 
Mărite Domn! Norodul îngrijat, 
Ce fericit murire-ar pentru tine, 
Întreabă-se de taina ce 'ntristează 
Măritul chip pe tronul tău de aur! 
De ce jertfeşti al zilei dulce farmec, 
Al nopților molatec joc de vise 
Şi nu lași grija planurilor tale 
Pe umerii de sclav, cum se cuvine? 
— Cînd ale tale sînt pe lumea asta 
Intreagă slava, cinstea şi domnia 
Şi voluptatea omului supusă. 
Stăpîn îţi zic comori din țări o mie 
Şi florile ţie-ți deschid potirul 
Şi roada lor bogată ţi-ți rodeşte. 
Oftatul dulce ție ţi-l trimite, 
Plăpîndul chip a sute de fecioare: 
Chipul bălai cu ochi rătăcitor], 
Perduţi, duioși —: o blindă arătare... 
Şi oacheşa cu buza încleştată 
Cu patima păgînă ?n ochi aprinsă, 
A tale sînt. — În ochii tă li-e soartea 
Şi simt şi cred c'ajunsă li-e chemarea 
Vr'o două clipe-odată "'nseninîndu-ți ! 


Adam. 


În pieptul meu nu le găsesc răsunet! 

De silă-ml vin — o poruncită dare! 

Nu brațul meu, nu lupta mea le-aduce. 

— Dar lucrul ăst ce ’nalfă-se măreț, 
Credinţă port, că va deschide calea 

Măririi mele, gloriei eterne... 

Va preaslăvi şi firea mălestria-l 

Și mil de ani îmi vor purta cuvîntul! 

— Braţul de om ca Domnu-i mai puternic! 


Lucifer. 
Și totuși uite, inima nu-ţi spune, 
Că gîndul ăst, te fericeşte Doamne? 
Adam. 
În inimă? — Nemărginit mi-e golul, 
Dar' taina mea norodul să n'o știe: 
Nu mar slăvi în clipa cînd mă plingeWWW. 


Lucifer. 
Dar' dac'odat, vedea-vei şi tu însuți, 
Că gloria-i un joc nătîng de-o clipă? 
Adam. 


Nu cred ce zici! 


Lucifer. 
Și dac'a fi? 
Adam. 
M'aş prăpădi, 
Lăsînd blăstăm de moștenire lumii... 
Lucifer. 
Nu veï muri, deşi aşa va fi, 
Începi din nou, cu vechia ta ispravă. 


(Dintre sclavii lucrători unul într'atita e bătut cu biciul, 
încît acest vălerindu-se fuge urmat de îngrijitori, pînă 
înaintea tronului, unde cade.) 


Sclavul. 
Ajută-mi Doamne! 


(Eva, ca femee a sclavului răsare dintre muncitori fi- 


pind, si își îmbrățișează bărbatul.) 


Eva. 

Ruga ţi-e'nzadar! 
Durerii noastre el n'a fost părtaş. 
Nu ne'nțelege. — Prea e slab oftatul 
Şi tronu "nalt! — Pe mine să mă chemi, 
Cu trupul meu te-acoper, eu iubite! 


Adam. 


(Sbirilor, cari vor să tirască afară pe sclav şi ne- 
vasta lul.) 


În lături voi! Lăsaţi-i, și vă duceţi! 
(Sbirii se duc.) 
A străbătut necunoscut fior 
În inimă-mi! Femela asta cine-i, 
Ce-i farmecul, ce'nlănţuie făptura-mi, 
De chipul ei, ce zace în țărină! (Se ridică.) 


Lucifer. 


Mal latun fir din tortul de patangen, 
îs te-a 'mprejmuit stăpînu-ți, 

Să-ţi vină 'n minte firea de omidă, 
Cînd încrezut, ca flutur vrei să sbori. 
Dar firul ăst ce-i subțirel, e tare, 

Tu l-ai văzut, alunecă-mi din mînă, 
Nu pot să-l rup... 


Adam. 
(Pogorînd treptele tronului.) 


Nici să nmo faci! Nu vreau. 
Năcăjitor dar dulce e 'n năcazu-i. 


Lucifer. 
Dar n'are rost, un Domn şi înţelept 
Să-i fie sclav... 
Adarn. 
Deci spune-mi ce să fac? 
Lucifer. 


Tăgăduirea minţii tale reci, 
Să 'ngroape rostul ăstui fir ascuns: 
Materia să ridă şi puterea! 


Adam. 
Nu pot să rîd, nici să tăgăduiesc. 


Eva. 
Stai să-ţi opresc şiroaiele de sînge, 
lubitul meu! Ți-e greu? Te doare, — spune-mi! 
Sclavul. 
Mi-e grea viaţa, scurtă mi-e durerea!... 


Eva. 

O, nu! Atunci pîn’ azi de ce-ai trăit, 

Acum să mori, în ciasul întilnirei 2... 
Sclavul. 

La ce e traiul bietului sărac? 

Să ducă stinci în braț la piramidă, 

Să dea urmaş de jug viitorimei, 

Și-apoi să moară — miia pentru unul! 
Adam. 

Ah Lucifer, ce grai înfricoşat! 


Lucifer. 
Nebuuul glas, al omului ce moare... 


Adam. 
Oar’ ce spunea ? 

Lucifer. 


Mărite Domn, ce-ţi pasă? 
În adevăr pot zice e minune, — 
Pe lume-acum, c'un sclav e mai puțin! 


Eva. 
Ții număr ţi-e, dar mii o lume 'mi moare! 
O vai, de-acum cin' m'a iubi pe mine? 


Sclavul. 
Eu nu mai mult. Pe veci mă uită dragă! (Moare.) 


Adam. 
Te voiu iubi eu. Duceţi-l pe mortul. 
(Duc cadavrul.) 
Femee vin pe tron, cu mine-alături. 
Tot astfel eşti regina frumuseţii 
Cum alt puterii Domn sînt eu. — Vr'odată 
Tot ne'ntilneam ... 


Eva. 
O ştiu, mărite Doamne, 
E soartea noastră glasu-ţi de poruncă. 


Te ascult. Te ascult! — Dar dă-mi o clipă 
două — 


Şi-apoi supus” aştept porunca-ți Doamne j 


Adam. 
Las' ăst cuvînt! Împărăţia mea, 
Nici cînd n'a trece marginea poruncii ?... 


Eva. 
Destul c'acum, porunca-ți nu mă doare, 
Dar' rogu-te lasă-mă să pling 
Întîia clip'a morţii ăstui om! 


Ce mort frumos, ce mort frumos e Doamne! 
(ÎI îmbrățișează.) 


Adam. 
Frumos şi mort. — ce punere 'mpotrivă... 
— Pornirei noastre, pacea lui un rîs e, 
Infumurării, zimbet dureros... 


Lucifer. 
Un sclav fugit e cel ce nu te-ascultă, 
Zicînd acum: ca jugul tău mai tare's; 


Adam. 
Cei morți cu morţii, vii cu vii alături. 
El nu mai simte lacrimile tale, 
Mii chin mi-e lipsa zimbetului tău. 
(Pe mort îl duc. Adam conduce pe Eva la tron.) 
O vino deci la brațul meu frumoaso! 
(Vaier între muncitori. Eva tresare.) 
Ce s'a 'ntimplat ?... 

Eva. 
O nu-l auzi, tu, Doamne, 
Poporul plinge! i 
' l Adam. 


Întîi acum aud! 
Nu-i musică frumoasă, o dar’ las'o! 
Sărută-mă şi uită lumea ’ntreágă. 
(Cătră: Lucifer.) 
Tu amuțeşte. vaierul ce-aud ! 


Lucifer. 


Asta mo pot. Poporul are 'n dreptu-i, 
L'a moștenit cu jugul împreună! 
(Din nou vaier prelung. Eva ţipă. Adam să ridică.) 


Adam. 


Tu pătimești femee ? Nici nu ştiu. 

Cum să-ți ajut? Prin inima ta trece 
In creerul meu, ca fulgerul ăst valer 
Și simt, că lumea 'mi strigă ajutor! 


Eva. 


O faraon! Sdrobeşte-mă, dar iartă-mi, 
Cînd valerul poporului mă doare... 
Vezi, bine ştiu, că sclavă-ţi sînt eternă, 
Că ţii să plac e ținta vieţii mele, 

Și totul uit ce-n jurul meu esistă: 

Năcaz, mărire.., vis... frumosul mort..., 
Ca să zimbească buza mea 'n văpaie!... 
Dar cînd ăst neam, un trup cu mii de brațe, 
Să vaieră cu şelele sdrobite, 

Eu fata lui, — sărmanul schingiuit, — 
Eu, ce m'am smuls în taină dela sînu-i, 
În mine sîmf durerea lui întreagă. 


Adam. 


O sîmt şi eu... — O miie pentru unul — 
Și mortul zis-a... pă Si 


Eva. 


Mărite faraon! 
Eşti trist acum şi eu te-am întristat, 
Alungă-mă, ori rogu-te mă "'rivaţă i 
Să asurzesc... OA 
Adam. 


Mi-ai fost mai bun măiestru, 
Căci vaierul s'aud mai învăţat, 
Deci nu-l mai vreau... E liber de acum, 
Cel ce-a slujit... Mărirea mea la ce e, 
S'o văd pe veci stînd intovărăşită, - 


dci 
wi. 

Cu vaierul a mil și milioane, 

Să plîng'o mie, unul să zimbească, 

Un frate bun a celor asupriţi?... 

De mii de ori maï mare mi-e durerea. - 


- Lucifer. 


Prea te ’nferbinți. Mulţimea-i faraon, 

Un cal de ham bătut de legea firii, 

Să tragă "n şir la carul tuturora. 

Alt rost nu are. — Dăi azi libertate, 

Ce tu arunci lui de cîştig nu-i este, 
Și-a căuta ca mîine, alt stăpîn... 

Ori crezi 'tu doar’ că-i apăsai grumazul, 
De găzduia în pieptu-i conştiinţa ?... 


- Adam. 


De ce atunci să vateră, de parcă 
O doare-amar cînd vreau să mă slujască? 


Lucifer. 


O doare. Da. — Deși nu ştie ce e, 
Căci ori-ce om rîvneşte stăpînirea. 
Ăst simţ e doar poruncitorul lumii, 
Ce 'mprejmuie drapelul libertății. 

Şi nu e, nu: iubirea şi frăția. 

Ast sîmț deși nu-i treaz, ca conștiința, 
Nedomirirea vagă îl aprinde, 

Rivnind de-aici spre lucruri noi, ce sînt 
Tăgăduirea celor esistente. 

Şi vulgu 'ntreg nădăjdueşte ast-fel, 

O întrupare visurilor sale. 

Poporul doar’ e o adincă mare, 

Nu ori-ce rază-i trece printre valuri, 
Adincul eï rămîne 'n întunerec... 
Străluce-un val la suprafața apei, 

Ăst val acum din întîmplare tu eşti! 


Adam. 
De ce chiar eu? 


Lucifer. 


Ori alt din neamul tău, 
Un ştiutor de-al vulgului instinct, 


' “Ce ca erou al sfintei libertăți, 


S'a aşeza în tronul tău de aur. 
Pe cînd cei mulţi nimic n'o să cîştige, 
Un nume schimbă gazda e aceiaş. 


Adam. 


Ce uliţă cu multe ascunzişuri 
E judecata — ți, n'o să scap din ea. 

Lucifer. 


Scăpare e. La cîți-va muritori, 

Ce-i vezi aici,...: cinsteşte jucării. 
Un lanț le dă, — mai dă-le şi inele 
Și zi-le lor: ridicu-vă de-acum 

Peste mulțime, — fi-ve-ți mai aleși! 
Şi crede-vor, — despreţuind poporul, 
EI vor tăcea cînd tu-i despreţuieşti. 


Adam. 


Cu aste pricini nu mă ispiti. 

Nu maï voi, slugi! Cu toții fie liberi. 
Le-o spune lor. Vesteşte-le-o în grabă, 
Să 'ntirziu cu părerea mea de rău... 


Lucifer. 


(Aparte.) Pe drumul tău de'ncredere ’naintă, 
Crezi, că tu mergi cînd valul te răpește... 
(Să duce.) 


Adam. 


lar ’dîmbul ăst neisprăvit rămîie, 
Un hîrb pe veci aducător aminte 
Celor ce bat la porțile măririi, 

Al slăbiciunii semn şi al puterii... 


(Mare strigăt de bucurie afară, muncitoril se risipesc 


Lucifer se reîntoarce.) 
Te bucură prostime norocoasă 
Ți s'a plecat mărirea fără silă... 


Eva. 


lubitul meu astîmpără-ţi năcazul, 
La ce ţi-e doară slava înghețată, 
Ce ca un şarpe rece să tireşte? 


Adam. 
Dar mare e... 


Eva. 


O lasă-le ! Nu vezi tu, 
E mut acum prelungul lumii vaier, 
Nu tulbură seninul clipei noastre... 
Ce dor mai ai decit să stai! la sînu-mi?... 


Adam. 


Femee o! ce 'ngnst îți e hotarul... 
Şi asta-i vraja firiî tale doară, 

Ce "'nvăluie pe vrednicul bărbat... 
Puterea doar, iubește slăbiciunea, 
Părintele din fii pe cel mai crud, 
Alintă-l lin cu braţ ocrotitor. 

Eva. 


O faraon! Cu gratul fără rost, 
Poate-am greşit, ori ţi-am mărit urîtul, 
Zadarnic e, dar mai cuminte nu sint! 


Adam. 


Nici nu dori frumoasa mea să fil... 

E mintea mea "'ndestulitoare mie, 

La sînul tău eu nu putere caut, 

Mărire şi știință mai puţin... 

Le ’nvăț în slova cărţilor aceste... 

Vorbește tu, duios mlădie-ţi glasul, 

În inimă să-i sîmt eu tremurarea, 

Zi orl şi ce... — O doamne, cine 'ntreabă: 

Ce cîntă ’n codru pasărea — şi totuș 

Cuprins de drag ascult eu ciripitu-l... 

Tu floare fii, o nestemată scnmpă, 

Frumoasă, dragă, fără de folos... 
(Cătră Lucifer.) 

Dar uite-un dor mă smulge din delir, 

Nebun va fi, — dar rogu-te ascultă-l! 

Preste plinirea veacurilor lasă, 

Cutezător s'arunc odată ochii... 

Să-mi văd mărirea... 


Lucifer. 


Pîn "vă sărutați, 

Tu n'a! simţit un vînt ușor şi cald, 
Ce ’n sbor atinge faţa ta şi fuge? 
Un fir de prav în urma lui rămîne 
Şi crește-un an cit negru e subt unghie, 
Un veac apol de-un cot, de doi îl face... 
O mile 'ngroapă piramida ta 
Și numele ţi-l nărute țărina. 
S'a tîngut șacalul pe alee 
Şi cerşitori trăi-vor în pustie... 

(Ce Lucifer spune, totu! se vede.) 
Și tot ce vezi nu săvirşeşte-un viscol, 
Cu groaza lui de tremur și perzare, 
— O adiere caldă şi uşoară... 


„ Adam. 
Ce chip grozav! 


Lucifer (Ironic.) 


Dár duhu-ți piere numai, 
Rămîne trupul mumie, minunea 
Băleţilor și fetelor de școală. 
— Şi spală vremea de pe fața ştearsă, 
Un semn ce-arată slug’ ai fost ori Domn. 


(Loveşte cu piciorul o mumie, care se ivise lingă tron 


şi de lovitură se rostogolește pe trepte.) 

Adam (Tresărind.) 
O piei, te du, vedenie din iad! 
— Tu gind nebnn de slavă, de mărire!... 
Și-acum aud: o miie pentru unul, 
Eu miilor vreau să cîştig putere, 
In altă ţară, razim libertăţii... 
Să piară unul, lumea să trăiască, 
Înfloritor întregul să rămi:ie ! 


Eva. 
Pe min mă laşi? Iubirea ta o laşi?... 


Adam. 
Te las pe tin’ şi tronul las şi totul... 
Pe alte căi mă duc, spre nouă ţintă, 
Prea multă vreme scumpă am perdut, 
Pe lăturalnice cărări, Lucifer! 

Eva. (Porneşte, trăgînd spada.) 


Cînd înşelat în multele nădejdi, 
Vei reveni, te-aşteaptă sînu-mi, Doamne! 


Adam. 


O da, eu simt, că 'n drumul meu vr'odată, 
Te-oi întilni pe tine premenită, 

Vom fi asemeni, braţu-ţi cînd m'a stringe, 
Va asculta iubirea, nu porunca. (Se duce.) 


Lucifer. 
Incet! Incet! Ți-ajungi ţinta curînd, 
Mai grabnic doar, decit o porţi în gînd. 
Vei blăstăma nădejdea, ce te minte, 
Voi ride eu ...— Ei bine. Inainte! 


A 


RIVALE. 


L. ă 

Ceealaltă îşi roti încă odată ochii în jurul 
salei — frumoşii ei ochi de regină poruncitoare, 
aveau aerul de a cere ceva în clipa aceea. 

Era o clipă hotăritoare, care în îmaginaţia 
ei aprinsă avea să decidă asupra vieţei ei în- 
tregi: vine el la mine, ori merge la ea? 

Simţia că la ea are să meargă, simția că 
rolul ei este numai de a fi «ceelaltă» și totuş 
ochii i flăcărau cu o intensitate sugestivă, ca 
și cînd ar fi vrut să-l cheme, să-l induplece, 
să-l ingenuincheze cu privirea. 

Pe o clipă ochii i scăpărară, un tremur ner- 
vos i flutură pleoapele — s'a isprăvit. 

Nu era în sfîrşit nimic, că el a preterat-o, 
și mavea de ce să lege atita dezastru de un 
lucru ce putea să fie numai un capriț al în- 
tîmplării. 

Cerca să se mingăie, să acopere cu surisul 
ei de lunonă paliditatea feței, dar nu isbutia. 
Și în vălmăşala valsului i vedea bine peste 
umerii dansatorului, cum se pierd, cum totul 
se intunecă în jur de jur, şi numai el şi ea 
plutesc legănîndu-se în valurile adormitoarei 
simfonii. 


Și tîrziu noaptea, cînd zăpada scirțăia sub 


roatele trăsurii, ce o ducea acasă, auzia într'una 
simfonia aceea. 

Ajunsă în camera ei, se aruncă a lene pe un 
fotoliu, şi cu ochii aţintiţi la jocul flacărilor 
dela gura sobei, visa cu ochii deschişi, descur- 
cîndu-şi a lene podoaba pletelor castanii. 

Işi făcea imputări. De ce anume se lasă 
totdeauna stăpînită de natura ei mindră ? Pentru- 
ce privirea eî de ghiață nu poate să tradeze 
flacăra ce o mistue în tăcere? Pentru ce fete- 
lor, peste tot, nu le e dat să manifesteze aceea 
ce simțesc ? Ce-ar fi dacă în o bună dimineaţă 
o fată arzice unui tinăr bună-oară: «Domnule, 
află că îmi convii mult, dacă nu ai nimic în 
contră, te ieau bucuros de bărbat!» Ce ar fi? 
Ruşine, scandal? Ca şi cînd lucrul acesta nu 
sar spune mai în totdeauna pe căi indirecte ? 
Pentru ce să vorbească în locul fetei cutare 
o mătușă sau cumătră, dînd ocol lucrului, şi 
esagerînd în totdeauna ? Pentru ce să nu vor- 
bească tinerii, căci doar ei au să trăiască îm- 
preună o vieață intreagă ? Şi pentru ce să nu 
aibă dreptul de a vorbi chiar fata mai întîi, 
cînd prin vorbele ei esprimă cel mai adevărat 
sentiment ce o stăpineşte? De cîte ori nu ar 
delătura prin asta piedeci imaginare în ochii 
tinărului, și nu ar pune bază unei iubiri trainice, 

a cărei singură piedecă a fost: sfiala! Ce-ar 
fi atunci ? Dacă respectivul ar refusa-o, ce ru- 
şine ar fi! Şi de ce să fie? Pentru ce ruşinea 
tinerilor să crească în proporţie îndată numai 
ce e vorbă de o fată? Pentru-ce să fie mai 
mare ruşine un refuz fățiș, decît unul tacit 
dar tot atit de mult cuprinzător? Nu, nu e 
echitate în iubire, nici în căsătorie, nici în 
vieaţă. Femeile sînt neindreptăţite pretutindeni. 

Ea de pildă şi-ar suprima pornirea inimii 
din clipa cînd ar şti hotărit, că inima lui este 
a alteia. Și-ar suprima pornirea — de-ar trebui 
să moară chiar suprimîndu-o. Așa însă, demo- 
nul indoielii o torturează cu cele mai grozave 
chinuri. In clipa cînd i-se pare, că inima lui 
este a alteia, cînd incearcă să uite; demonul 
indoielii i face ochi dulci, o momește cu intre- 
barea lingușitoare : «Cine știe ?» ... 

Cine ştie ?! 

El nu vorbeşte, ea nu poate să vorbească, 
şi nimeni nu ştie nimic!... 

Cu ochii ţinţiti la spuza de jăratic cernea 
prin minte gîndurile aceste, despre cari nu ştiea 
bine dacă sînt proprii, sau le auzise dela cineva. 

O moleşată o cuprinse si induioşare fără 
margini. Chipul lui i resărea clar in minte, ca 
o vedenie ademenitoare. O privia parcă zim- 
bind, cu ochii lui strălucitori şi tainici. Era mai 
palid ca de obicei şi mai gînditor. 

... Ise părea de-odată, că-l vede întun sicriu 
de sticlă, cu mînile incrucişate pe piept, cu 
zimbet de supra-pămînteană linişte pe buze... 
In juru-i flori şi cununi şi plinsete și lacrimi. 
Numai ea sta senină şi nu putea să verse o 
lacrimă măcar... Era aşa de frumos in sicriu, 
nu se mai sătura, privindu-l... 

Tresări şi deschise ochii: aţipise. Imaginea 
din vis o învăluia ca o haină caldă. Şi înge- 
nunchind la marginea patului, sub impresia 
visului, se rugă inconștientă : 

Doamne dă să moară... 

II. 

Tiîrziu, numai tîrziu şi-a dat seamă de gro- 
zăvia acestei rugăciuni, cînd după un an de 
zile se pomeni cu un anunţ funebru. 

Murise el. 

O slăbiciune i cutremură ființa, i-se făcu 
negru înaintea ochilor şi trebue să-şi caute un 
sprijin, ca să na cadă. 

Şi adînc, întrun colţ uitat al inimii, o rană 
veche incepu să-i sîngereze. 

Ce cuminte s'a făcut in timpul de urmă. 
Cit de mult i-se potolise sbuciumul nebun din 
seara aceea. Nu mai avea nimic de reproșat 
situației ei de fată mare. I se părea o necu- 
vilnță de nepermis ieşirea din reserva de pînă 
acum. Maï bine să nu ştie nimic. Incetul cu 
încetul se impăcă cu gîndul, că în iubire irebue 
să crezi în fatalism. Nu imprejurările și nu 
întîmplarea e decizătoare. Fie-căruia i-e rinduită 
iubirea din leagăn, după cum rînduit i-e ceasul 
morţii. Oameni, cari nu s'au văzut nici cînd, 
tresar în primul moment al intilnirii: se regă- 
sesc. Au alergat inconșştienți unul după altul 
atita vreme. Şi oameni, cari au trăit alături ju- 
mătate de vieaţă, se despărțesc, căci nu erau 
meniți unul pentru altul. Işi zicea atunci, 
dacă el îmi va fi rînduit de sârte, are să vină 
şi fără să alerg după el, dacă nu — — — 

Și rămase şi pe mai departe rece şi indife- 
rentă, ascunzind sub privirea ei de ghiaţă, 
văpaia din suflet. Şi asupra acestei văpăi po- 
tolite, timpul picurase incetul cu incetul mîn- 
găetorul balsam al uitării. 

Acum însă vestea neaşteptată a morţii i res- 
coli ființa întreagă şi spuza uitării se risipi de 
pe j&raticul potolit. Ce-a făcut ea? Ce lucru 
grozav a implorat cerului ? Cît de criminală a 
fost esclamarea ei de atunci: «de cît al alteia, 
mai bine să moară». 

Un plins sguduitor o podidi, în vreme-ce 
icoana celui mort i apărea necontenit in minte, 
cu aerul lui blind, in care se amesteca o fină 
nuanță de mustrare. 

Chiar icoana îngerului păzitor i-se păru, că 
o priveşte in seara aceea cu adincă miîhnire. 

Visuri grozave o torturară noaptea... aiurări 
Şi spasmuri. Pe la miezul nopții se trezi mo- 
totolită întrun ungher al camerei. 

Aprinse luminarea, şi ca să nu adoarmă se 
uită ţintă la flacăra el. Un nimb ca de curcu- 
beu părea că se joacă in jurul flacării, un 
păenjiniş multicolor şi diafan... Şi uşa se 
deschise încet... şi mortul întră, oprindu-se 
la picioarele patului. Era frumos, mai frumos 
ca orl-cînd in vieață... şi prin ușa întredes- 
chisă întră convoiul intreg... mai in urmă 
întră Moartea. O, ce frumoasă era moartea ! In 
haine lungi negre, văl intunecat, făcu semn 
mortului să vină. Şi mortul îşi aşeză capul în 
poala ei și adurmi dulce, cum dorm băieţii în 
poala bunichii... Cu toţii plingean, un plins 

năbușit și molcom, şi în tăcerea lor toți pă- 
reau a-i zice: «Vezi, ce ne ai făcut». 


Numai iubita mortului îşi smulgea părul, su- 
primîndu-şi tipetele cu batista... 

Cînd se trezi, mijia de ziuă. 

Sări din pat, îsi făcu repede toaleta, si aler- 
gă la biserică. Şi după serviciu, se opri in 
tindă : 

— Părinte, vreau să mă spovedesc! 

HI. 

Ce frumos și ce mîngătetor a vorbit bătrînul 
preot : 

— Draga mea, nu-ți face gînduri, tu nu poţi 
fi vinovată de moarte, căci D-Zěu nu ascultă 
rugăciunile cele rele. Ai păcătuit numai dorind 


rău altuia, dar moartea i-ar fi venit şi fără do- 
rința ta, căci in mîna lui D-Zău e viaţă și 
moarte... 


Eşi mîngăiată, 
să vadă «mortul». 

Cînd convoiul trecu pe la geam, 
de după perdea şi plingea. 

Carul mortuar trecea în pasul cadențat al 
cailor impodobit de flori şi de cununi. In ur- 
mă-i părinții şi neamurile şi prietenii. ŞI lacrimi 
adevărate — şi lacrimi falşe. 

lar in urma rudeniilor, o fată frumoasă își 
smulgea părul... 

De mult a trecut convoiul şi ea tot sta încă 
le geam, fără să-și șteargă ochii, fără să se 
poată gîndi la ceva. 

Intr'un tîrziu, ochii i scăpărară de-o sticlire 
stranie, buzele i-se eontractară întrun suris de 
ghiaţă. 

Era un suris de triumf 
vală ... 


fără de a avea însă curajul 


ea privia 


un suris de ri- 


Simin. 


fila finuni. 


Acolo, unde teiul sfint 
Se 'nchină peste cruci, 
Acolo doarme mama ta 
Acolo să te duci. 


Mai fi aflat mereu de straje, 
Acolo 'n umbra unul pin, 


De gitul tău să mă anin. 


Aşa, cum mi-al eşit în cale 
Cintind, să uiţi al vieţei chin: 
Un zimbet lacrămile tale 

Și bucuria ta . . . suspin. 


Ce grămădite-s între noi — 
Să-mi să pară că se poate 
Ca să fim îngeri amindoi. 


Așa împodobit cu harul 

De sus mereu să fi venit 

Cum mi-ai pătruns în gind amarul 
Și la prăpastii mai oprit. 


N'ar fi mai fost nici fericire, 
Dar nici altar nici adăpost — 


Afară de ce mi-ai fi fost. 


Ca să mă îmbăt de nouă vraje 


Să uit și munţi şi legi şi toate 


Şi nici cădere, nici mărire. — 


Așa, cum mi-al eşit în cale 
Copil sărac cu ochi cuminţi, 
In lumea gindurilor tale 
Și 'n poesia ta un prinț. 


Ce n'ai venit la mine iară 
Cu lacrămile pe obraz 

Așa cum ai plecat din țară 
Pe cea cărare dintre brazi. 


Cum n'al simțit tu nici o jale Odorul visurilor line 

Acolo, unde te-ai oprit — — —  Și-al resignărel mele sfint... 
Doar am fost peatra lingă cale Tu, cum de nu poți pentru mine 
Pe care tu te-al — odihnit. Să fit nimica pe — påmint. 


Octombre 1903. 
Maria Cunţanu. 


F 


Am fost isvoru 'n care seara 
Timpla ferbinte ţi-ai udat 
Am fost a vintului şoptire 
Ce printre plopi a tremurat. 

DE DEPARTE... 


— Un articol din «Cronica». — 


D-l 1. Tohăneanu,  ocupîndu-se in 
„Cronica“ de studențiunea noastră din 
Budapesta, scrie: 


Tot-d'a-una ne tresare inima de bucurie, 
cînd vedem sau cel puțin auzim, că tinerii 
noștri petrec în dragoste şi prietenie unii cu 
alţii, încălziți fiind de aceleaşi ideale, conduşi 
fiind de aceleaşi gîndiri şi însufleţiti de aceeași 
țintă finală ; 


Durere însă la noi — in regatul liber — 
nu ni se dă ocasia să ne răcorim sufletul în 
calda înviorare ce-i dată sufletelor tinere, ca să 
o împrăștie asupra altora. 

Studenţii universitari din ţară au oare vre-un 
ideal ? 

Ar trebui, ca cu pălăria în mînă, cu sfințenia 
în suflet, toţi, toţi să se încăldească măcar atît 
„timp cît sunt.tineri de un ideal tînăr, curat, 
candid. 


Nu vorbele de stradă, nu întrunirile sgomo- 
toase, nu steaguri rupte, nu «patriotism» sus- 
ținut de privirile părtinitoare şi încurajatoare ale 
celor de sus puşi — nu, ci: extasul sincer, 
nutrit în liniştea evlavioasă a cureţeniei sufletu- 
lui, însuflețirea aprinsă, care numai încape în 
lăcaşul ei din suflet; acestea să le hrănească 
tinerimea noastră. Societăţile lor să nu fie un 
lăcaş de lenevie, unde să poată juca, fuma, 
discuta, ca să se omoare timpul. Toate acestea 
lenevesc, tîmpesc spiritul, îl țărmuresc. 

Trebue despăturat sufletul tînăr de ceața ne- 
lucrărej, care moleşește firea. Cum se va mai 
putea, ca în inimile acestea îmbicsite de neîn- 
suflețire — sau cel mult de însufleţire pe 
stradă — să se mai zămislească un germene de 
cald avint? 

Cind cetim în gazetele de peste munţi, cum 
știe să se cimenteze între studenţii universitari 
din Ungaria sentimentul frățietăței, al întărirei de 
suflet, al oţelirei de caracter, ni se umple ini- 
ma de bucurie. 

Intrunirile lor sunt adevărate isvoare de în- 
curajare la muncă, sunt altarele unde ei in- 
spiră fumul de tămie al încrederei, al ambiţiei 
de a lucra, de a face ceva. 

Soc. «Petru Maior» este biserica unde el se 
adună odată pe săptămînă, în şedinţă literară, 
Aci se cultivă limba noastră literară; aci se 
discută, se cîntăresc. părerile, se frămîntă ideile 
şi din ele se împărtășesc aceia, cari de- 
parte de a auzi din gura maeștrilor formele 
limbei lor, — o cultivă ei, o susţin ei, o scriu 
ei, ast-fel ca laptele supt de la sînul mamei, 
să nu se piardă. Şi aci se lucrează cu zor și 
cu spor. Studenţii universitari din Budapesta 


îşi au o revistă a lor Luceafărul, dar pe care, 
ciți de la noi o cunosc? 

Și întradavăr, cîtă putere de viaţă nu ar 
suge osteniţii, descurajaţii, decadenţii, «ciorapi 
albaştri», de la această mică dar harnică pleiadă 
din Budapesta. Ei sunt strinși in jurul «Lucea- 
fărului» şi toţi îşi depun puterea lor de muncă 
modestă în coloanele acestei reviste, pe care 
o susțin exclusiv cu însufleţirea lor. 

Şi pe masa multor transilvăneni această re- 
vistă împrăștie un duh sănătos; e duhul ce 
vine de la aceia, cari mîine-poi-miîine vor fi 
chemaţi să pue umărul, să apuce coarnele plu- 
gului şi să-l poarte în ogorui deja înfiripat al 
naţiunei obidite, dar din mila lui Dumnezeu 
încă sănătoasă. 

Articolele din «Luceafărul» s'ar putea alătura 
cu multe eşite din condeie «reputate», la orl-ce 
caz însă cu mult superioare în sinceritatea, în 
curăţenia lor multor scrieri dela noi. 

Studenţii din Budapesta lucrează. 

De ce? — Cea mai mare parte dintre ei se 
susțin cu stipendii votate de fundaţiunile Tran- 
silvănene şi nu pot risipi banii adunaţi din 
picăturile celor cari asudă pentru binele nea- 
mului. Alţii se susțin ei înşişi şi aceştia nu vor 
să risipească banil părinţilor lor. 

— De ce este aşa de solidă această mica 
bisericuţă a studenţilor romîni din Budapestă ? 

— Fiind-că pe ei, — răslețe picături de rouă 
aruncate din colțişoarele ţării lor într'un furni- 
car şovinist, — i adună aceleaşi necazuri, ace- 
leaşi lipsuri, însă mai presus de toate i atrage 
același ideal. 


D-l Tohănean scrie așa de frumos, 
aşa de ardelenește — frumos, încit chiar 
de nu ni-ar mărturisi-o, am ghici-o, la 
sigur, că gindul şi inima i-a rămas la noi. 

Chiar de aceea d-sa ni se pare, că 
are slăbiciune pentru noi, căci prea ne 
vede idealiști, şi prea muncitori. l 

Ne avem și noi greșelile noastre şi 
„idealiştii“ sînt şi in şirul tinerimii 
noastre mult mai număroși cu ocasiunea 


„serilor de cunostință“, decît cînd e 
vorbă de muncă adevărată. 
Dovadă, că „Luceafărul“ se susține 


prin munca a 4—5 tineri, din cei o sută 
şi atiția de universitari, ce avem la Bu- 
dapesta. 

Ori-cum, articolul d-lui Tohäneanu ne 
vine ca un cald salut dela un frate de 

departe, care vede mult mai frumoase 
lucrurile, decit sînt aievea. 

Ast-fel iubirea de ţară şi de frații 
obidiți, o vedem crescînd in ochii d-sale 
„cu pătratul depărtării“.. . 

Și fiind-că articolul din chestie apare 
chiar in „Cronica“, trebue să spunem 
la acest loc, că dintre toate jurnalele 
romînesti „Cronica“ din Bucuresti ne-a 
îmbărbătat mai mult şi ne-a dat cea mai 
multă atenție. 


Ziarele dela noi, in general ne tra- 


tează destul de rece, publicînd doar 
odată la an, sumarul vre — unui număr. 

Dar în sfîrşit „Luceafărul“ e tinăr şi 
nici nu merită o atenție mai delicată, va 
zice cine-va. 

Adevărat; pentru ce nu se dă însă 
atenția aceasta măcar „Familiei“ ? 

Nu din alt motiv, ci, ori şi cum, ar 
fi de dorit, ca publicul nostru măcar 
ideie să aibă, că există adecă in ţara 
ungurească şi reviste romînesti:  duauă 
la număr... AI— 


isa | Gia pui a aa a ta, 


MĂRIOARA. 


— Schiță — 


Incă cîteva minute şi am ajuns în orăşelul 
Mărioarel. 

E întunerec besnă şi atit de spăimîntător e 
vălul acesta negru întins pe dinaintea ochilor. 

La gara mică cit o găoace, felinarele mă 
privesc cu niște ochi somnoroşi. In sala de 
aşteptare goală, o singură ființă omenească. 
Paşii mei răsună prin sală ca bătăi grele de 
ciocan. 

Persoana din ungherul sălii de așteptare se 
apropie sfios de mine. 

Mă întreabă, dacă nu-s eu, pe care l-a chemat 
«coconaşul Emil» la «mort». 

Ceteam o trăsătură dureroasă în expresia 
feții omului ăstuia. 

— «Tu eşti Ioane? Mai trăești ? 

Era servitorul credincios al casii. 

Pe Mărioara o avea dragă ca lumina ochilor. 
El ne era postaşul dragostei. Epistolele ei gra- 
țioase, cu scriitura ei elegantă mi le furişa 
discret printre degete şi ochi-i licăreau de veselie. 

— Domnişorul nostru s'a făcut domn acum» ! 

Da, domnişorul de odinioară — de ar fi 
rămas pentru vecie aşa! — domnişorul s'a în- 
Străinat, a văzut ţări și mări, dar inima și fe- 
ricirea de mai înainte nu o mai are! 

In trap domol mînă loan pînă la Mărioara 
acasă. 

Pe pragul ușii îmi apare Emil. 

Nu mai era băețelul de odinioarâ. Crescuse, 
se făcuse frumușel. 

Cum ne-am revăzut mi-a sărit în brațe. Cu 
mînuţele lui mă sirîngea la piept isbucnind 
întrun plins sfişietor. 

Simţeam, că-mi vine greu să fiu indiferent la 
așa o scenă, 


Horia Petra-Petrescu. 


am tresărit fără să vreau. Erau ochii Mărioarel. 
Aceeași căutătură dureroasă, plină de un dor 
nespus, de-o jingășie nemaipomenită, ca a ei 
cînd ne-am despărţit. 

— „A murit, a murit Mărioara!“ striga el. 
L'am luat îrumuşel de mînă şi am mers tăcuţi 
pînă în odaie. 

Pe pat, zăcea Mărioara, la căpătiiu cu 2 lu- 
minări. Faţa îi era acoperită cu un văl alb. 

Intrun moment am gicit toate cite a trebuit 
să le sufere Mărioara, pînă să ajungă pe pa- 
tul ăsta. 

Colţul gurei a început să 'mi svicnească, 
ochii mi s-au împăengenat şi am căzut în ghe- 
nunchi. 

Eram înaintea unăi ființe, căreia am înpăr- 
tăşit odinioară unul din sentimentele cele mai 
nobile: — iubirea. 

x k k 

Priveghiul din noaptea accea nu-l voiu uita 
nici cînd. 

Mă răzimasem de dunga patului ei şi cău- 
tam să-mi pironesc în memorie chipul ei de 
sfintă mucenică. 

Vălul l-am dat la-oparte şi de pe fața eí al- 
bă ca hirtia cercam să-i cetesc suferinţele în- 
durate. 

Cei din jurul meu umblau tiptil să nu mă 
conturbe în contemplaţiunile mele. Pe Emil 
l-au dus într'altă odae și-l auzeam sughiţurile 
întretăiate de suspine. 

loan se apropie de mine şi-mi pune mîna 
pe umere. 

— «Cit a dorit să te mai vadă odată!» Un 
suris amar i juca pe buze. Eu îl tălmăceam 
întrun fel de dispreţ pentru purtarea mea. Da, 


M'am silit să-l domolesc. Privindu-i în ochi avea dreptate bătrinul.,. 

— Spune, loane, cum de a ajuns aşa? — 
Vorbeam pe șoptite. 

Bătrinul mă chiamă la oparte şi ne plecăm 
ureche lîngă ureche. 

— Cu dnul Gheorghe n-a fost de loc feri- 
cită. Era un om ursuz. Atît, că avea bani mulți... 

Într'o zi a luat lumea 'n cap Mărioara... Spu- 
nea, că mai bine să ştie că taie lemne şi nu 
mai stă la el... Au adus-o 'napoi părinţii... 
Domnul i-a spus că trebue să trăiască cu el... 
Vorba lui loan e întreruptă de plinsetul ner- 
vos al băiatului. (Sfirşitul va urma.) 


—————— O ————— N A Iaa I aM 


CRONICA. 


O serată artistică-literară. (DI. Zaharia Bârsan în 
Budapesta. Colonia romînă. Tinerimea.) Bursieriul «So- 
cietăţi! pentru crearea unui fond de teatru romîn» dnul 
Zaharie Bârsan în drumul său spre Viena a făcut un 
scurt popas şi aici în capitala țării Ungurești ca să cu- 
noască locul de unde pentru teatru romin a pornit — 
cînd erau vremurile mai bune şi Romînii mai bărbaţi — 
acea mișcare entusiastă, care în desvoltarea sa înceată 
a ajuns azi totuş pînă la punctul de a şi fi designat pe 
cel dintii sacerdot al scenei roinînești din Ungaria. S'a 
aflat deci de potrivit momentul, ca acest viitor preot al 
teatrului romîn să ne cunoască şi să fie cunoscut şi aici. 
De aceea s'a hotărît a se da pe ziua de 8 Oct. n. o 
serată artistică-literară, ca prilej pentru încheerea cuno- 
Ştinții reciproce. S'a tipărit şi s'a trimis o sumă de în- 
vitări, mal ales la membrii coloniei romîne din loc, care 
e azi destul de număroasă, și atit din punct de vedere 
bănesc cît şi din acela al educaţiei şi exigențelor inte- 
lectuale destui de considerabilă pentru ca o serată ar- 
tistică-literară să poată conta ia efectivul ei sprijin şi 
pe basa acestuia la ur succes deplin. 

Ce ar fi fost mai natural, decit a vedea întreagă 
această cinstită colonie romină împodobind prin pre- 
sența sa localul seratel şi arătînd că nici gindul eï nu 
s'a înstrăinat de idealul sfint, pe care îl plăsmuiră înain- 
taşii lor, vreduicii lor înaintași de acum trei decenii ? 
Aşteptam, că o să vie multă lume romînească să vadă 
ce poate tinărul, de carc să leagă azi atitea nădejdi fru- 
moase! Dar din sinul acestei cinstite colonii romîne 
numai 3, zi trei, s'au aflat, cari s'au dovedit a nu fi cu 
totul străini de frămîntările neamului nostru, de gîndul, 
de aspirațiile și de vrerile lui. Ceïlalți unde au rămas? 
Ce pcdeci i-au oprit dela participare ori de ce resoane 
“își vor propti indiferentismul lor, Dzeu îl ştie. Atîta însă 
le-am putea şopti, că în tot momentul ar trebui să re- 
citeze, cu mustrare de cuget, aceată esclamaţie dureroasă: 


«Iară noi, nol epigonii. . . 

Destul că au aflat de bine a escela prin absenţă. Au 
venit însă în locul lor oamenii legii, cari cutezau să 
joare cu foc amînă, că dnul Bârsan e trimisul Ligii din 
București, şi a venit să facă zizanie, conspirație împo- 
triva statului, ori în cazul cel mal ușor, e un mare bogătan, 
un bancher (bursier) — ce ironie! — care a venit să 
împartă studenților bani şi să-l agite. A trebuit multă 
bătaie de cap, pînă a-l putea capacita pe aceşti thyrso- 
phori lărmuitori ai patimilor de suspiționare; şi mai ales 
multă alergare a trebuit pe la cei mai mari pentru a-l 
îndupleca să ridice opreliştea, ce o pusese aceste! ne- 
vinovate întilnirl. Așa că într'un tirziu s'a început totuși 
plănuita producţiune, în presenţa citor-va tineri cu gînd 

WWW. 


simţiri reci... t» 


mai avintat şi mai cu evlavie pentru tot ce poartă tim- 
brul romînesc. 

S'au adunat pe lîngă cei 3 membrii aï coloniei romîne 
din Budapesta cam vre-o 40 de studenţi, ca să se îm- 
părtășască de plăcerea estetică şi de emoţiile artistice, 
pe cari le punea în perspectivă reputaţia dnului Bârsan, 
Cu satisfacție am putut constata, cit de mulţumiţi, cît 
de încîntați au rămas aceşti entusiaşti tineri la auzul 
graiului rominesc «dulce ca un fagure de miere», la auzul 
graiului puternic al dnului Bârsan, din care se degaja 
după trebuință, cînd zguduirea viforoasă ca în decla- 
marea acelei părți din «Satira M>, unde e descrisă lupta 
între oastea iui Mircea și aceea a lui Baiazid, cînd tonul 
patetic de o sentimentalitate duioasă, ca d. e. la inter- 
pretarea scenei de «Din vale de Rovine», cînd ficiorul 
falnicului domn scrie dragei sale de pe Argeş: 


Şi să ştii că-s sănătos 
Că mulțămind lui Christos 
Te sărut, Doamnă, frumos... 


După «Satira Hi» dnul Bârsan a mai declamat 
«Greva ferarilor» de François Copee şi «Ucigaşul fără 
voie» de Gr. Alexandrescu. Toate au fost cit să poate 
de fidel interpretate și perfect reușite. Pe lingă ovaţiu- 
nile ce i s'au făcut dnului Bârsan prin aplause nesfir- 
şite, i s'a eprimat încă mulțumiri şi din partea dnului 
Lupaş, care în scurte, dar simţite cuvinte i-a tălmăcit 
elogiile şi doririle de bine atit în numele său cit și în 
numele întregii studenţimi romine. 

Nu puţin a înviorat inimile și măiestria, cu care dnul 
Sandi Russu stud. med. a ştiut stoarce din coardele 
violinei sale glasul plingător al doinej, în care să to- 
peşte inima Romînului. Şi ne-a cîntat dnul Russu toată 
seara atit de duios şi atît de romineşte, incit era pe aci 
să uităm că suntem în capitala țări! ungurești. Că nu 
am uitat cu totul această amară circumstanţă, nu avem 
să mulțumim decit oamenilor legii, cari cu o deosebită 
bunăvoință ne-au străjuit toată noaptea . .. 

Un punct literar al acestei serate a fost Conferinţa 
dnului Goga, care, în legătură cu presentarea individuali- 
tăţii poetice a dnului Bârsan, a făcut maï multe refle- 
csiuni, observaţii și constatări asupra anemiei literare 
de dincoace de munți și a colorat într'un mod fragmen- 
tar, dar espresiv toată tristeţa situaţiei în care să află 
la nol toţi cei-ce învirtesc condeiul și a căror ultimă 
scăpare e să plece — în fară. 

După încheerea producţiunii a urmat cină comună ; 
apoi discuţii, toaste, cîntări, veselie. intre toaste am 
remarcat pe al dnului dr. Siegescu, care prinir'o logică 
optimistă s'a încercat a scuza întru cît-va renitenţa co- 
loniei romîne din capitală, apoi a vorbit despre bucuriile 
vîrstei de student, pe care a numit-o «anotimpul feri- 
Ciril>. lar unul dintre studenți, ca să arate, că nu e tocmai 

de aceiaşi părere cu dl Siegescu, a început a cînta pe 


coarda durerii : 
Cum e ceru înourat 
Așa-s şi eu supărat... 


Tot cu această ocasiune comitetului, care conduce 
afacerile viitorului teatru romiîn i s'a adresat următoarea 
telegramă : «Din prilejul seratei artistice literare aranjate 
cu concursul vrednicului bursier a! societăţii de teatru 
romîn, felicităm comitetul, că a aflat un Birsan. Tinerimea 
romînă din Budapesta». La această telegramă am primit 
drept răspuns dela veneratui președinte al comitetului o 
scrisoare, din care ne luăm voia a reproduce următoarele : 

«Fericiți d'a vedea tinerimea noastră însuflețindu-se 
pentru idealul stăruințelor societăți! ni se întăreşte cre- 
dinja să putem atinge cit mai curînd măreful scop, ce 
urmărim. 

«Din rîndurile tinerimii noastre din Budapesta a is- 
bucnit înainte cu 35 de ani dorul de a înființa un teatru 
național, tot din cercurile acele ne vine acum un salut 
călduros. 

«De atunci şi pînă acuma o generațiune idealistă a 
muncit pentru adunarea fondului, pentru ca o altă ge- 
nerațiune, tinerimea de astă-zi, să poată beneficia de 
roadele muncii din trecut. 

«Avem dar tot dreptul să ne aşteptăm la concursul 
tinerimii. Tribuna liberă vă aşteaptă în toate adunările 
noastre generale. Veniţi toft cei ce aveți d'a spune ceva 
în marea operă, ai cărei pioneri suntem». V—r—l, 

Dl Zaharia Birsan s'a născut în noaptea de anul nou 
1878 la Braşov. Peste un an împreună cu familia s'a 
mutat ia Sin-Petru, un sat în apropierea Brașovului 
așezat la poalele unei păduri frumoase şi înconjurat de 
lunci întinse cari de multe-ori sunt zugrăvite în schiţele 
lui publicate prin reviste și ziare. Studiile şi le-a făcut 
la Brașov pină în clasa a VII de liceu, cînd chinuit de 
dorul de teatru şi de unii profesori, cari nu-l înțelegeau, 
a plecat în ţară. Aici și-a făcut bacalaureatul în timpul 
cînd urma conservatorul, pe care-l termină cu un splendid 
succes în 1901, luînd premiul I la tragedie. După ter- 
minarea conservatorului a fost angajat ca gagist la Tea- 
trul Naţional, jucînd roluri mai mici, în acelaşi timp a 
urmat facultatea de filosofie şi litere din București. 

Incă după terminarea anului | de conservator, vara, 
artistul Nottara, care-l iubea foarte mult, l-a luat într'un 
turneu artistic de-o lună prin Muntenia, cu care ocasie 
a ştiut să cîştige deplina încredere a profesorului său, 
care se mîndria cu dînsul. Astă iarnă cu artista Agata 
Birsescu a făcut un turneu de 2 luni prin toată țara, 
jucind principalele roluri de bărba: alături de celebra 
tragediană. 

După Paşti a jucat la Braşov, cînd comitetul central 
al sosietăţii de teatru a avut ocazia să-l aprecieze. Astă-zi, 
fiind bursier al acestei societăţi, cu toții privim cu în- 
credere la dînsul ca la viitorul apostol al Thaliei romîne 
din Ungaria. 

* E 

Intru amintirea lui Francisc Deâk se dau 
mari serbări aproape în toate părțile Țării un- 
gureşti. Acum s'au împlinit 100 de ani dela 
nașterea marelui patriot maghiar, care prin su- 
perioritatea calităților sale s'a știut ridica mult 

de-asupra semenilor săi şi a ştiut fi în nişte 
timpuri foarte grele și viforoase un adevărat 
dictator pacinic al neamului şi ţării sale. După 
teribila conflagraţiune în care adusese ţara în- 
treagă politica de sentiment a protivnicului dic- 
tator Kossuth au urmat zile de restrişte pentru 
națiunea maghiară. A trebuit să vină o minte 
cumpănită şi prevăzătoare, un om chibzuit, care 
să repare ce stricase Kossuth. 

Și toată naţia maghiară de persoana lui Deák 
legase nădejdea mîntuirii, pentru că acesta era 
cunoscut de toți ca cel mai înfelept Maghiar 
(a haza bölcse). In dieta dela 1832 bătrinul 
Deâk Antal îşi luase rămas bun dela ortacii săi, 
cari i făcnră cu acea ocasiune cadou o pipă de 
spumă şi nu putură să-şi ascundă mîhnirea, că 
un om cu minte ageră şi cu pățanii multe 
i lipseşte de aci înainte de povaţa sa. 

Dar bătrînul îi mîngăia zicîndu-le: Lăsaţi, că 
o să vină în locul meu nepotul Deâk Ferencz, 
care şi în degetul cel mic are mai mult decit 
am eu îu acest cap bătrin şi cărunt... Şi în- 
tradevăr dela 1832 pînă la 1867 şi după asta 
pînă la moartea lui Deâk s'a dovedit de cel mai 
perfect cunoscător al dreptului publte maghiar, 
de un cumpătat și abil conducător şi de cel 
mai bun legislator. Conduita lui politică a fost 
moderaţiunea, echitatea şi bunul cumpăt atit 
față de Austriaci, cît şi față de naţionalităţile 
din Ungaria, ceea-ce în Mausoleul lui Deâk din 
«Kerepesi temető» e esprimat printr'o frumoasă 
alegorie, care înfăţişează o dorită înfrățire a di- 
feritelor elemente. 

De numele lui să leagă paternitatea dualismu- 
lui, a raportului actual dintre Austria şi Ungaria, 
care cu dreptul e considerat de o curioasă îm- 
rechere a duor elemente cu totul opuse: o că- 
sătorie nefericită, care în timpurile din urmă 
pare a să fi apropiat de — divorţ. 

Dar' Ungurii pentru aceea cu mare evlavie şi 
cu multă însuflețire să închină memoriei lui 
Deák şi poate e bine, să fim şi noi băgători 
de seamă, cum îşi ştiu vecinii nostrii depune 
prinosul veneraţiunii faţă de măreţele umbre . . 

x k k 


Dela «Petru Maior». Societatea de lectură «Petru 
Maior» a studenților universitari din Budapesta şi-a 
ținut şedinţa de încheere pe anul 1902/3 Sîmbătă seara 
sub presidiul d-lui loan Garoiu. S'au cetit rapoartele 
generale și sa dat absolutoriul comitetului și comisiei 
literare. 

Duminecă seara s'a ținut ședința de constituire, în 
care au fost aleşi funcționarii pe anul 1903/4: 


Președinte: Sebastian Stanca, abs. de teol. şi student 
în filosofie. 


Vice-preşedinte: George Girda, stud. în drept. 
Secretar : Const. Nedelcu, stud. în filos. 

Notar |: Horia Petra-Petrescu, stud în filos. 
Notar lI: Alexandru Bojinca, stud. în drept. 
Casier: Mihaiu Șerban, stud. în filos. 
Controlor: Valeriu Seni, stud. în filos. 

Biblintecar: Const. Bucșan, stud. în drept. 
Vice-bibl. Zacharie German, stud în filos. 
Econom: Romul Muntean, stud. în drept. 
Comisia literară : 
Președinte: George Tulbure, abs. de teol. şi student 
în filosofie. 
Referent: George Girda, stud. în drept. 
Membrii: Sebastian Stanca, abs. teol., stud. în filos. 
Isac Linţia, stud. în filos. 
Const. Nedelcu, stud. în filos. 
Horia Petra-Petrescu, stud. în filos. 
Antoniu Domide, stud. la ped. sup. 


Comisia supraveghetoare : 
Pompiliu Nistor, stud. mea. 
Antoniu Domide. stud. ped. sup. 
Petru Groza, stud. în drept. 

Din Blaj ni se scrie: „Societatea de lectură 
«Inocentiu Micu clain» a teologilor din Blaj şi-a 
âles pe anul şcolar 1903—4 următorul comi- 
tet: Preşedinte: Octavian Popa, teolog în anul 
al IV., v. preşedinte: Petru Suciu t. a. NI, 
secretar: loan Boldor t. a. IV., Archivar: Aurel 
Vodă t. a. III., Casier: Josif Bogdan t. a. HI., 
Controlor: Silviu Posiar t. a. I., Bibliotecar: 
Joan Cirnaţ t. a. Il, v. bibliotecar: Aurel Esca 
t. a. |. In comisiunea literară au fost aleşi: 
Cornel Andiea şi Nicolae Platon teologi an. 
IV., Nic. Marcu şi Vict. Deciu teologi an. HI., 


Aurel Marcu şi Joan Mărginean teologi an. IL, 


Septimiu Popa şi Adrian Oţoiu teologi an. 1.“ 
Vom publica cu plăcere rapoarte despre 
activitatea literară a acestea societăți. 
kà k 


Anunţ literar. Comitetul Societăţii pentru 
fond de teatru romîn decerne un premiu de 
500 corone pentru cea mai bună piesă drama- 
tică romînă, originală, din cele ce se vor pre- 
sentá pînă la 1/14 Iunie 1904, în următoarele 
condițiuni : 

1. Piesa va trebui să tracteze un obiect (?) 
din viaţa poporului romin ori a clasei noastre 
culte, cu un cuvînt, motivul piesei trebue să 
fie romiînesc ; 

6. În privința estensiunii piesei, precum şi 
a genului ei (comedie, dramă, tragedie, farsă 
etc.) nu se pune autorului nici o restricțiune; 

3. Piesa premintă se va da in tipar (2) de 
cătră Societatea pentru fond de teatru romîn, 
iar autorul va primi 50 de esemplare din piesa 
tipărită ; l 

4. Mannscriptele sunt de a se trimite, în 
terminul sus amintit, la adresa secretarului So- 
cietății dl dr, Josif Blaga, profesor gimnasial, 
in Braşov (Brassó) ; 

5. Manuscriptul să fie scris clar şi legibil, 
tot numai cîte pe o față de hirtie. 

6. Concurenţii vor alătura la “manuscript un 
plic sigilat, avînd pe avers titlul piesei, iar în 

lăuntru un bilet cu numele complet și adresa 
esactă a concurentului. 
Brașov 15/28 septembre 1903. 
Comitetul Societăţii pentru fond de teatru romîn. 
Virgil Oniţiu m. p. Dr. Josif Blaga m. p. 


v. preşedinte. secretar. 


BIBLIOGRAFIE. 


Călindarul Poporului Romîn. Literatura calenda- 
ristică la noi are o misiune cu mult mai însemnată, ca 
la alte neamuri. Țăranul nostru, care de alt-fel prea 
puţin se îndeletnicește cu cetitul, tot face rost în fie-care 
an de-un călindar pentru trebuinţele căsniciei. Este deci 
de-o deosebită importanță, ca acest călindar pe lîngă 
aceea, că e bun îndreptar în trebile practice a-le țăra- 
nului nostru, să fie totodată și un învățător cu bun 
chip, numai ast-fel săvirşeşte un scop adevărat cultura! 
apariţia unui călindar. Călindarul Poporului Romin, 
după părerea noastră întruneşte condiţiunile amintite : 
avînd pe-o estensiune de 60 pagini trebuincioasele in- 
formaţiuni practice şi cuprinzind un material vast şi bine 
alcătuit, pe o estensiune de vr'o 120 de pagini. Mate- 
rialul literar constă din articole a-le scriitorilor nostri 
de valoare, face istoricul evenimentelor maï însemnate 
de peste an, al situaţiei politice și ca un lucru de-un 
deosebit interes remarcăm traducerea completă a legei 
de naţionalităţi. Execuţiunea technică e de toată frum- 
seța: aproape 100 clişee etc... ast-fel, că considerînd 
şi prețul de 20 cr. al acestui călindar, putem afirma, că 
mam avut nici cînd în Ardeal, călindar atit de volumi- 
nos, frumos esecutat şi ieftin. l-1 recomandăm cetitori- 
lor nostri. Să poate procura la tipografia Pop. Rom. 
Bpesta, Strada Vörösmarty. 60a. Preţul 20 cr. 5 cr. 
porto. 

Revista Idealistă An. |, Tom. III No. 8, singura re- 
vistă romînă redactată în spiritul larg al marilor reviste 
europene, are următorul cuprins : 

1. Dr. C. 1. Istrati, Două cuvîntări inaugurale; 2. D. 
Drăghicescu, Problema determinismului social; 3. De 
Curel, Idolul nou, comedie în 3 acte (traducere); 4. Leon 
Cerchez, Unirea între ostaşi; 5. P. Vulcan, Armina, 
(roman); 6. Isidor leşan, Wagia ca știință ; 6. Poesii de 
N. Gregorian și N. Floraru ; 8. D-na Edgar Quinet, Scri- 
sori 9. |. Durcian, Voinţă (nuvelă) ; 10. Cugetări; 11. I. C. 
Bacalbașa, Cronică teatrală ; 12. W. C. Holban, Viaţa în 
țară şi în străinătate; 13. Buletin literar şi bibliografic. 

Tuturor scrisorilor, manuscriptelor etc. sosite la re- 
dacţie, vom răspunde în numărul viitor, lipsindu-ne în 

